Diari Oficial de la Generalitat Valenciana


Sumari del DOGV 891, del 31-08-1988 (1988/811902)

DECRET 126/1988, de 16 d'agost, del Consell de la Generalitat Valenciana, pel qual s'accepta la cessió, a títol gratuït, d'un immoble situat al carrer Pintor Sorolla, núms. 13 i 15, de Gandia, feta per la Mancomunitat de Municipis de La Safor.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/08/16/126/dof/vci/html**

### Dades del document

Número de DOGV
:   891

Data del DOGV
:   31-08-1988

Secció del DOGV
:   DISPOSICIONS GENERALS

Número del document
:   1988/811902


Data del document
:   16-08-1988

Organisme emissor
:   Conselleria d'Economia i Hisenda

Tipus de document
:   Decret

Decret 126/1988, de 16 d'agost, del Consell de la Generalitat Valenciana, pel qual s'accepta la cessió, a títol gratuït, d'un immoble situat al carrer Pintor Sorolla, núms. 13 i 15, de Gandia, feta per la Mancomunitat de Municipis de La Safor.  
El Consell de la Mancomunitat Intermunicipal de la Safor, en sessió ordinària del dia 8 de juliol de 1988, adoptà l'acord de cedir gratuïtament a la Generalitat Valenciana un immoble seu situat al carrer Pintor Sorolla núms. 13 i 15 de Gandia.  
Aquesta cessió es fa amb la finalitat determinant que siga destinat a Residència per a la Tercera Edat.  
A petició del Conseller de Treball i Seguretat Social, s'iniciaren els tràmits oportuns per a l'acceptació i formalització de la cessió gratuïta de l?immoble, realitzada a favor de la Generalitat Valenciana.  
Segons que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de la cessió esmentada.  
En atenció d'aquestes consideracions, a proposta del Conseller d'Economia i Hisenda i amb la deliberació prèvia del Consell en reunió del dia 16 d'agost de 1988,  
DECRETE:  
Article primer  
S'accepta la cessió, a títol gratuït, feta per la Mancomunitat Intermunicipal de la Safor, a favor de la Generalitat Valenciana, de l'immoble següent:  
- Edifici i jardí, situat al carrer Pintor Sorolla núms. 13 i 15 de Gandia (València). Limita: Dreta, entrant, cosa de Francisco Castelló, José Sanchís i solar de Mario Azara; Esquerra, carrer Ferrocarril d'Alcoi i al fons, Cine Roxy. Té una superfície de sis-cents cinquanta metres quadrats edificats i sis-cents setanta-dos amb vuitanta metres de jardí.  
Aquesta finca està lliure de càrregues i gravàmens i figura inscrita en el Registre de la Propietat núm. 1 de Gandia, al tom 1.349, foli 158, finca nº 52.446, inscripció 2ª.  
Article segon  
Aquesta cessió gratuïta del susdit immoble comporta per part de la Generalitat Valenciana els compromisos següents:  
- Destinar-lo a Residència per a la Tercera Edat.  
- Assumir el. cost de les obres d?adaptació i, en el seu dia, els de conservació i funcionament.  
- Que l'àmbit d'actuació es concrete a la Comarca de la Safor, i que l'admissió dels residents la decidesca una Junta de la qual formarà part un membre de la Mancomunitat.  
Article tercer  
La propietat de l?immoble haurà d'incorporar-se a l'Inventari General de Béns i Drets de la Generalitat Valenciana, i inscriure?s al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda portarà a terme els tràmits necessaris per a l'efectivitat de tot el que disposa el present Decret.  
València, a 16 d'agost de 1988.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI